
Par lauksaimniecības zemes nomas līguma pagarināšanu, par īpašumu “Birznieki”, un “Lubānas Ērgļi” Aronas pagasts, Madonas novadā

Madonas novada pašvaldībā saņemts [..] (turpmāk tekstā – Nomnieks) iesniegums (reģ. 25.06.2026. ar Nr. 2.1.3.6/26/982) ar lūgumu pagarināt zemes nomas līgumu termiņu līdz 2045. gada 31. decembrim, par nekustamo īpašumu “Lubānas Ērgļi”, Aronas pagastā, Madonas novadā, kadastra numurs 7042 006 0246, zemes vienību ar kadastra apzīmējumu 7042 004 0117 un “Birznieki”, Aronas pagastā, Madonas novadā, kadastra numurs 7042 003 0074. Nomieks vēlas nomas līgumu pagarināt, lai realizētu Lauku atbalsta dienestā apstiprināto projektu. Izvērtējot Pašvaldības rīcībā esošo informāciju konstatēts, ka:
1. - 2024. gada 7. novembrī starp Pašvaldību un Iesniedzēju noslēgts zemes nomas līgums Nr.2.9.13/24/122 par zemes vienības ar kadastra apzīmējumu 7042 003 0074, Aronas pagastā Madonas novads, 2,43 ha platībā (turpmāk – Zemes vienība Nr. 1) iznomāšanu lauksaimniecības vajadzībām  ar termiņu līdz 2034. gada 31. decembrim (turpmāk – Līgums Nr. 1);
- 2017. gada 7. jūnijā starp Pašvaldību un Iesniedzēju noslēgts zemes nomas līgums Nr. ARO/1.38.1/17-13 par zemes vienības ar kadastra apzīmējumu 7042 004 0117, Aronas pagastā Madonas novads, 3,21 ha platībā (turpmāk – Zemes vienība Nr. 2) iznomāšanu lauksaimniecības vajadzībām ar termiņu līdz 2027. gada 6. jūnijam (turpmāk – Līgums Nr. 2)
2. - Saskaņā ar Valsts zemes dienesta Kadastra reģistra datiem zemes vienība ar kadastra apzīmējumu 7042 003 0074, Aronas pagasts, Madonas novads, ietilpst nekustamā īpašuma “Birznieki” ar kadastra numuru 7042 003 0074 sastāvā un ir pašvaldībai piekritīgā zeme. Zemes lietošanas mērķis noteikts: 0101-Zeme, uz kuras galvenā saimnieciskā darbība ir lauksaimniecība
- Saskaņā ar Valsts zemes dienesta Kadastra reģistra datiem zemes vienība ar kadastra apzīmējumu 7042 004 0117, Aronas pagasts, Madonas novads, ietilpst nekustamā īpašuma “Lubānas Ērgļi” ar kadastra numuru 7042 006 0246 sastāvā un ir pašvaldībai piekritīgā zeme. Zemes lietošanas mērķis noteikts: 0101-Zeme, uz kuras galvenā saimnieciskā darbība ir lauksaimniecība
3. Iesniedzējs zemes nomas maksu par Zemes vienību veicis savlaicīgi un parādi par zemes nomu un nekustamā īpašuma nodokļa maksājumiem nav;
4. [bookmark: _Hlk36737563]Zemes vienības tiek izmantota atbilstoši Līgumā noteiktajiem mērķiem;
5. Lauksaimniecības zemes iznomāšana iepriekšējam zemes nomniekam ir lietderīga un sabiedriski nozīmīga rīcība mazapdzīvotos lauku reģionos, ļaujot saglabāt saimniecības, attiecīgi ir vērsta uz novadam nozīmīgu sabiedrības interešu aizstāvēšanu. Saskaņā ar Lauku atbalsta dienesta datiem iznomātās zemes vienības tiek bioloģiski apsaimniekotas.
6. Saskaņā ar Ministru kabineta 2018. gada 19. jūnija noteikumu Nr. 350 “Publiskas personas zemes nomas un apbūves tiesības noteikumi” 53. punktu “Iznomātājs, izvērtējot sabiedrības intereses un lietderības apsvērumus, var pieņemt lēmumu pagarināt nomas līguma termiņu (nerīkojot izsoli). Nomas līgumu var pagarināt, ievērojot šo noteikumu 28.1 vai 28.2 punktā noteiktos kritērijus un nosacījumu, ka nomas līguma kopējais termiņš nedrīkst pārsniegt Publiskas personas finanšu līdzekļu un mantas izšķērdēšanas novēršanas likumā noteikto nomas līguma termiņu.”;
7. Saskaņā ar Publiskas personas finanšu līdzekļu un mantas izšķērdēšanas novēršanas likuma 6.1panta pirmo daļu, ja likumā vai Ministru kabineta noteikumos nav paredzēts citādi, kustamās mantas nomas līgumu slēdz uz laiku, kas nav ilgāks par pieciem gadiem, nekustamā īpašuma nomas līgumu – uz laiku, kas nav ilgāks par 70 gadiem. Attiecīgajā gadījumā nav iestājies Publiskas personas finanšu līdzekļu un mantas izšķērdēšanas novēršanas likuma noteiktais maksimālais iznomāšanas termiņš (70 gadi) un šajā situācijā pieļaujama Līguma pagarināšana;
8. MK noteikumu Nr.350 5.punkts nosaka zemesgabala minimālo nomas maksu gadā 28,00 EUR, savukārt 137.punkts paredz, ka nomas līgumiem, kuri noslēgti līdz šo noteikumu spēkā stāšanās dienai, piemērojami normatīvie akti par publiskas personas zemes nomu, kas bija spēkā, slēdzot attiecīgo nomas līgumu, ja līgumā nav noteikts citādi. Iznomātājam ir tiesības pagarināt nomas līguma termiņu, piemērojot šajos noteikumos noteikto kārtību. Ievērojot Publiskas personas finanšu līdzekļu un mantas izšķērdēšanas novēršanas likuma 3.panta pirmās daļas 2.punktu, kas nosaka, ka publiska persona, kā arī kapitālsabiedrība rīkojas ar finanšu līdzekļiem un mantu lietderīgi, tas ir, manta atsavināma un nododama īpašumā vai lietošanā citai personai par iespējami augstāku cenu, 6.1panta pirmo prim daļu, kas nosaka, ja slēdz šā panta pirmajā daļā minēto nekustamā īpašuma nomas līgumu uz laiku, kas ilgāks par sešiem gadiem, publiskas personas nekustamā īpašuma iznomātājs nomas maksas apmēru vienpusēji pārskata un, ja nepieciešams, maina ne retāk kā reizi sešos gados normatīvajos aktos noteiktajā kārtībā, un ņemot vērā to, ka atbilstoši MK noteikumu Nr.350 5.punktam noteikta Zemes vienības daļas minimālā nomas maksa, zemes nomas līgumu noteikumiem turpmāk piemērojami MK noteikumi Nr.350;
9. Madonas novada pašvaldības 2021. gada 20. aprīļa domes lēmumu Nr. 156, “Par lauksaimniecības zemes nomas pakalpojuma maksas cenrāža apstiprināšanu” (protokols Nr. 9, 16.p) Nomas maksa par lauksaimniecības zemi Aronas pagastā noteikta, EUR 77.00 (septiņdesmit septiņi eiro un 00 centi) par 1 hektāru gadā, bet kopējā zemes nomas maksa gadā par nomas objektu nedrīkst būt mazāka par 28 EUR (bez PVN) gadā. Papildus maksājams pievienotās vērtības un nekustamā īpašuma nodoklis.
10. Saskaņā ar 19.06.2018. MK noteikumu Nr.350 „Publiskas personas zemes nomas un apbūves tiesības noteikumi” 56.punktu: “Pagarinot nomas līguma termiņu, nomas maksu pārskata, piemērojot šo noteikumu 3. nodaļā noteikto nomas maksas noteikšanas kārtību. Ja neapbūvēts zemesgabals ir iznomāts, rīkojot izsoli par zemesgabala nomas tiesībām, nomas maksu pārskata un maina, ja pārskatītā nomas maksa ir augstāka par noteikto nomas maksu.”
11. ņemot vērā to, ka Iesniedzējs labticīgi pildījis no Līguma izrietošās saistības, Zemes vienība ir kopta, Iesniedzējs izteicis vēlmi pagarināt Līgumu 2045. gada 31. decembrim un Līguma pagarināšana atbilstoši ārējiem normatīvajiem aktiem ir pieļaujama, Līgumu pagarināt būtu lietderīgi, Līgumā paredzot Pašvaldībai tiesības vienpusēji izbeigt Līgumu, informējot par to nomnieku vismaz divpadsmit mēnešus pirms Līguma darbības izbeigšanas, ja Pašvaldības dome pieņem lēmumu par atļauju atsavināt iznomātās zemes vienības.

Pamatojoties uz Pašvaldību likuma 10.panta pirmās daļas 21.punktu, un Ministru kabineta 2018.gada 19.jūnija noteikumu Nr. 350 “Publiskas personas zemes nomas un apbūves tiesības noteikumi” 28.1., 30.4, 53., 56. punktiem. Madonas novada pašvaldības 2021. gada 20. aprīļa domes lēmumu Nr. 156, “Par lauksaimniecības zemes nomas pakalpojuma maksas cenrāža apstiprināšanu” ņemot vērā 12.08.2026. Attīstības komitejas atzinumu, atklāti balsojot: PAR – 15 (Agris Lungevičs, Aivis Mitenieks, Andris Dombrovskis, Artūrs Čačka, Artūrs Grandāns, Dace Ozoliņa, Egils Bērziņš, Gatis Teilis, Gunārs Ikaunieks, Janīna Grudule, Jānis Erels, Māris Justs, Rūdolfs Medenis, Valda Kļaviņa, Zigfrīds Gora), PRET – NAV, ATTURAS – NAV, Madonas novada pašvaldības dome NOLEMJ:

1. Pagarināt uz laiku līdz 2036. gada 31. decembrim 2017. gada 7. jūnijā starp Pašvaldību un Iesniedzēju noslēgto zemes nomas līgumu Nr. ARO/1.38.1/17-13 par zemes vienības ar kadastra apzīmējumu 7042 004 0117, Aronas pagastā Madonas novads, 3,21 ha platībā nomu lauksaimniecības vajadzībām par zemes nomas maksu nosakot EUR 77,00 (septiņdesmit septiņi euro, 00 centi) par 1 ha zemes platības gadā.
1. Noteikt Madonas novada pašvaldības Nekustamā īpašuma un teritorijas plānošanas nodaļai kā iznomātājam tiesības vienpusēji izbeigt līgumu, informējot par to nomnieku vismaz divpadsmit mēnešus pirms līguma darbības izbeigšanas, ja Madonas novada pašvaldības dome pieņem lēmumu par atļauju atsavināt zemes vienību ar kadastra apzīmējumu 7042 003 0074 un 7042 004 0117 Aronas pagasts, Madonas novads.
1. Uzdot Madonas novada pašvaldības Nekustamā īpašuma pārvaldības un teritoriālās plānošanas nodaļai viena mēneša laikā no lēmuma pieņemšanas par Zemes vienības nomas līguma pagarināšanu, sagatavot un organizēt līguma pagarināšanu atbilstoši pieņemtajam lēmumam
1. Nomas maksas apmērs tiek vienpusēji pārskatīts un, ja nepieciešams, mainīts ne retāk kā reizi sešos gados normatīvajos aktos noteiktajā kārtībā.
1. Kontroli par lēmuma izpildi uzdot Madonas novada pašvaldības izpilddirektoram.

Šo lēmumu var pārsūdzēt viena mēneša laikā no tā spēkā stāšanās dienas Administratīvās rajona tiesas attiecīgajā tiesu namā pēc pieteicēja adreses (fiziska persona- pēc deklarētās dzīvesvietas vai nekustamā īpašuma atrašanās vietas, juridiska persona- pēc juridiskās adreses vietas). 
Saskaņā ar Administratīvā procesa 70.panta pirmo un otro daļu, lēmums stājas spēkā ar brīdi, kad tas paziņots adresātam, sūtot pa pastu – septītajā dienā pēc tā nodošanas pastā.



Domes priekšsēdētājs							A. Lungevičs



Almane 28662631


[bookmark: _Hlk202447562]DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU


image1.jpeg




